নববধূর ঝুলন্ত লাশ উদ্ধার
নোয়াখালীর সুবর্ণচরের চরবাটা গ্রাম থেকে তানিয়া আক্তার (২২) নামে এক নববধূর ঝুলন্ত লাশ উদ্ধার করেছে পুলিশ। তানিয়া ওই গ্রামের মো. রিপনের স্ত্রী।







লাশ ময়নাতদন্তের জন্য শনিবার দুপুরে ২৫০ শয্যা বিশিষ্ট নোয়াখালী জেনারেল হাসপাতাল মর্গে পাঠানো হয়েছে।




এর আগে শুক্রবার দুপুর ৩টার দিকে স্বামীর বাড়িতে তার শয়নকক্ষে গলায় ফাঁস দিয়ে আত্মহত্যা করেন বলে দাবি শ্বশুরবাড়ির লোকজনের।
স্থানীয় সূত্রে জানা যায়, দুদিন আগে স্বামীর জামা কাপড় ধোয়া ও টাকা নিয়ে তানিয়ার সঙ্গে স্বামীর ঝগড়া হয়। রাগ ভাঙাতে গেলে পুনরায় তাদের মধ্যে কথা কাটাকাটি হয়। এক পর্যায়ে অভিমান করে গলায় ফাঁস দিয়ে আত্মহত্যা করেন তানিয়া।
চরজব্বর থানার ভারপ্রাপ্ত কর্মকর্তা (ওসি) দেব প্রিয় দাশ জানান, ৪-৫ মাস আগে চরবাটা গ্রামের রিপনের সঙ্গে সদর উপজেলার দত্তের হাট এলাকার নুরুল হকের মেয়ের পারিবারিকভাবে বিয়ে হয়। শুক্রবার দুপুরে তিনি স্বামীর বাড়িতে আত্মহত্যা করেন। খবর পেয়ে শুক্রবার সন্ধ্যায় লাশ উদ্ধার করে থানায় রাখা হয়।
ওসি আরও জানান, শনিবার বেলা ১১টার দিকে লাশ ময়নাতদন্তের জন্য নোয়াখালী জেনারেল হাসপাতাল মর্গে পাঠানো হয়েছে। এ ঘটনায় নিহতের পরিবারের কোনো অভিযোগ নেই। ময়নাতদন্তের রিপোর্ট পেলে এ বিষয়ে বিস্তারিত জানা যাবে। এ ঘটনায় একটি অপমৃত্যু মামলা হয়েছে।

নোয়াখালীর সুবর্ণচরের চরবাটা গ্রাম থেকে তানিয়া আক্তার (২২) নামে এক নববধূর ঝুলন্ত লাশ উদ্ধার করেছে পুলিশ। তানিয়া ওই গ্রামের মো. রিপনের স্ত্রী।